หุ้นดิ่งป่วนเพิ่มทุนบจ. ‘SSI’ขายถูก1.20บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — หุ้นดำดิ่งไม่เป็นใจ บจ.ขายหุ้น SSI ตั้งราคาเพิ่มทุน 1.20 บาท ต่ำสุดในกรอบ 1.201.40 บาท ใกล้เคียงตลาด มั่นใจเพิ่มทุนสำเร็จ ส่วน STA ขอเลื่อนกำหนดราคา 1 วัน
นายวิน วิริยประไพกิจ กรรมการผู้จัดการใหญ่ บริษัท สหวิริยาสตีลอินดัสตรี (SSI) เปิดเผยภายหลังการประชุมวิสามัญผู้ถือหุ้น ว่าได้อนุมัติการเพิ่มทุนจากจำนวน 13,101.28 ล้านบาท เป็น 18,341.79 ล้านบาท หลังจากนี้จะเปิดให้ผู้ถือหุ้นเดิมจองซื้อหุ้นระหว่างวันที่ 1522 ก.พ.นี้ ในราคาหุ้นละ 1.20 บาท 
“เราตั้งราคาขายเพียง 1.20 บาท เพื่อต้องการตอบแทนผู้ถือหุ้น แต่ดัชนีหุ้นที่ปรับตัวลงแรง ทำให้ราคาหุ้นในกระดานอยู่ที่ 1.29 บาท ใกล้เคียงราคาเพิ่มทุน แต่ก็มั่นใจว่าการเพิ่มทุนจะประสบความสำเร็จภายในไตรมาส 1 ปีนี้ เพราะเปิดโอกาสให้ผู้ถือหุ้นจองซื้อเกินสิทธิได้ และหากมีหุ้นเหลือก็จะขายให้กับนักลงทุนกลุ่มเฉพาะเจาะจง” นายวิน กล่าว 
สำหรับเงินเพิ่มทุนครั้งนี้ประมาณ 6,000 ล้านบาท จะนำไปชำระค่าซื้อโรงถลุงเหล็ก Teesside Cast Products ของ Corus UK ส่วนที่ยังขาดอีก 2.4 หมื่นล้านบาท จะกู้จากสถาบันการเงิน ทำให้สัดส่วนหนี้สินต่อทุน (D/E) หลังเพิ่มทุนและกู้เงินก้อนใหญ่เพิ่มเป็น 2.3 เท่า จากไตรมาส 3 อยู่ที่ 1.04 เท่า ซึ่งในอนาคตเมื่อมีกำไรตามแผนงานก็จะช่วยลด D/E ลงมาใกล้เป้าหมาย 1.1 เท่า 
ขณะที่กำไรก่อนหักดอกเบี้ย ภาษี และค่าเสื่อม (อีบิตดา) ใน 3 ปีข้างหน้า จะถึง 500 ล้านเหรียญสหรัฐต่อปี จากปัจจุบันอยู่ที่ 100 ล้านเหรียญสหรัฐ เนื่องจากโรงถลุงเหล็กที่ซื้อมาจะช่วยลดต้นทุนเหล็กลงจาก 600 เหรียญสหรัฐต่อตัน เหลือ 100 เหรียญสหรัฐ ทำให้กำไรสูงขึ้น สามารถจ่ายเงินปันผลได้อย่างสม่ำเสมอ หลังสิ้นปี 2553 ไม่มีขาดทุนสะสมแล้ว และยังมีแผนนำโรงถลุงเหล็กเข้าตลาดหุ้นลอนดอน 
บริษัท ศรีตรังแอโกรอินดัสทรี (STA) ได้เลื่อนการกำหนดราคาขายหุ้นเพิ่มทุนออกไป 1 วัน เป็นวันที่ 25 ม.ค. 2554 เนื่องจากสภาวะตลาดวันที่ 24 ม.ค. ไม่เอื้ออำนวย ทั้งนี้ STA กำหนดราคาขายหุ้นสูงสุดไว้ที่ 38 บาท